
Projekteerimistingimuste kinnitamine

(Koidula 7 korterelamu osaline rekonstrueerimine)
	1. ASJAOLUD JA MENETLUSE KÄIK


15.01.2015. a taotles (taotlus nr 428/1-14) Korteriühistu Koidula-Maja N, registrikood 80175570, asukoht Koidula 7-12, Narva linn, mille esindajana tegutseb juhatuse liige Juri Patrabolov, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Koidula 7 korterelamu osaliseks rekonstrueerimiseks. Vastavalt Narva linna üldplaneeringule Koidula 7 korterelamu asub Vanalinna miljööväärtuslikul hoonestusalal (50-ndate aastate korterelamud). Planeeritakse osaline keldriakende kinnimüürimine ja valguskaevude demonteerimine, sokli ja sillutise rekonstrueerimine.
	2. ÕIGUSLIKUD ALUSED


2.1
Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 

2.2
Narva linna ehitusmääruse §22 lõike 1 kohaselt projekteerimistingimused kinnitab korraldusega Linnavalitsus.
	3. OTSUS


Kinnitada projekteerimistingimused Koidula 7 korterelamu osaliseks rekonstrueerimiseks järgnevalt:
3.1 ÜLDANDMED

3.1.1
Ehitisregistri andmed: elamu 18 krt, 3 korrust, ehitisregistri kood 118000264.
3.1.2 Kinnistusraamatu andmed: katastriüksuse tunnus 51101:002:0006, pindala 1144 m².
3.2 PROJEKTEERIMISE EESMÄRK

Projekti koostamise eesmärgiks on Koidula 7 korterelamu osaline rekonstrueerimine.
3.3 ÜLDNÕUDED

3.3.1
Projekti koostamisel ja vormistamisel juhinduda Majandus- ja Kommunikatsiooniministri 17.09.2010.a. kehtestatud määrusest nr 67 „Nõuded ehitusprojektile“, Eesti Standardist EVS 811:2012 „Hoone ehitusprojekt”, Eesti Standardist EVS 843:2003 “Linnatänavad”, Narva Linnavolikogu 24.01.2013 otsusega nr 3 kehtestatud Narva linna üldplaneeringust, Euroopa Parlamendi ja Nõukogu direktiivist 2002/91/EÜ ehitiste energiatõhususe kohta ning teistest asja puudutavatest õigusaktidest. 
3.3.2
Projekt peab olema koostatud või kontrollitud projekteerimises pädeva vastutava spetsialisti poolt (Ehitusseadus § 18 lg 4 p 1).
3.3.3
Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Ametiasutuse geodeesia- ja maakorralduse osakonna spetsialisti poolt kooskõlastatud geodeetiline krundi alusplaan esitada paberkandjal ehitusprojekti lisana.

3.3.4
Asendiplaan esitada mõõtkavas 1:500. Asendiplaanil esitada tabel: „Ehitiste eksplikatsioon” (sh välisvõrkude andmed) ning kinnistu tehnilised näitajad. Asendiplaanil eristada, ehitiste asukohad ja mõõtmed, kaugused lähimate piiride ja ehitisteni, parkimiskoht, juurdepääsud avalikult kasutatavale teele, sisse- ja väljasõit krundilt, määratleda pinnakatted, näidata prügikonteineri(te) asukoht jne.

3.3.5
Värvivaated esitada mõõtkavas 1:100. Vaadetel näidata sissepääsude detaillahendused, akende ja uste värvitoonid, välisviimistluse ja värvilahenduse pass, viited koos välisviimistluse passi numbritega, vaadete tähistused jne. Välisviimistluse ja värvilahenduse passis esitada välisviimistluse materjalide nimetused ja värvikoodid, värvikataloogi nimetus jne. Metallosade värvitoonid esitada RAL kataloogi järgi. 

3.3.6 Projekti koosseisus esitada lisaks rekonstrueeritavate tarindite spetsifikatsioonid koos nende lõigetega. 

3.3.7 Projekteerijal võtta tehnovõrkude kaitsevööndite valdajatelt nõusolek ehitustööde läbiviimiseks (kanda asendiplaanile).

3.3.8 Puude likvideerimise puhul määrata likvideeritavate puittaimede liikide loetelu.

3.3.10
Eelneva ehitusprojekti asendiplaan ning ehitiste joonised, mis kajastavad projekteerimiseelseid seaduslikul alusel püstitatud ehitisi ja rajatud konstruktsioone, projekti tellija lähteülesanne, Narva Linnavalitsuse korraldus projekteerimistingimuste kinnitamise kohta, kehtestatud detailplaneeringu põhijoonise koopia esitada ehitusprojekti lisadena.

3.3.11
Enne projekteerimise algust tuleb läbi viia hoone seisundi tehniline ekspertiis. Otsus lisada projekti kausta. Soovitused ja järeldused võtta arvesse projekteerimisel.
3.3.12 Esitada kinnisasja kaasomanike enamuse otsus, kui sellele enamusele kuulub suurem osa ühises asjas, või korteriomanike häälteenamus ehitusprojektiga vaadeldavate ehitustööde läbiviimiseks.

3.3.13
Esitada Arhitektuuri- ja Linnaplaneerimise Ametile kooskõlastamiseks “Koidula 7 korterelamu osalise rekonstrueerimise ehitusprojekt” vähemalt kahes identses komplekteeritud eksemplaris.

	


3.4 ARHITEKTUURSED JA LINNAEHITUSLIKUD TINGIMUSED
3.4.1 Korterelamu restaureerimisel ja rekonstrueerimisel tuleb lähtuda Narva Vanalinna linnaosa üldplaneeringu planeeringu peatükist 4.9.4. Miljööväärtuslike hoonestusalade kaitse- ja ehitustingimused.
3.4.2 Hoone gabariidid: olemasolevad.
3.4.3 Hoone värvilahendus: ajalooliselt väljakujunenud, algupärane.

3.4.4 Lubatud sokli välisviimistlus: krohv, tumehall. 
3.4.5 Hoone fassaadide soojustamine on keelatud, kuna vastavalt Narva linna üldplaneeringule miljööväärtuslikul hoonestusalal hoonete rekonstrueerimisel tuleb tagada arhitektuuriväärtuslike osade (fassaad, välis- ja sisekujunduse detailid, sh aknad ja uksed, dekoratiivsed vormid, piirded jms) säilimine. Lubatud välisseinte välisviimistlus: dekoratiivkrohv. Säilitada kõik fassaadikaunistused.
3.4.6 Akende ja uste vahetamisel peavad uued olema analoogsed esialgsetega, säilitades gabariidid, akende ja uste ruudujaotus ning profiilid. Lubatud on ühekordne sisemine klaas vahetada klaaspaketi vastu.
3.4.7 Korruste avade täitmine: esitada korruste avade täitmise plaanid, avatäidete spetsifikatsioon. 

3.4.8 Avade kinnimüürimine on lubatud vaid Ida-Eesti Päästekeskuse loa alusel. 

3.4.9 Peasissepääsude esiste platside, varikatuste, välistreppide ja sillutisriba rekonstrueerimise ning prügikonteineri platsi projekteerimise puhul esitada konstruktiivsed lõiked ja kasutatavate materjalide spetsifikatsioon. Prügimaja projekteerimise puhul esitada ehitise tehnilised näitajad, värvitoon ning näidis (nt pildid või vaated).

3.4.10 Transpordi juurdepääs avalikult kasutatavale teele: olemasolev.

3.4.11 Kinnistusiseste teede rekonstrueerimise puhul: 

3.4.11.1 Esitada konstruktiivsed ristprofiilid, vertikaalplaneerimise joonis (v.a murukivid) ning põhilised pinnakatete tööde mahud.

3.4.11.2 Soovitatav teekate: muruga kombineeritav kivisillutis (murukivid), teekattekivid, asfalt.

3.4.12 Krundi piirded: ei ole lubatud.

3.6 KOOSKÕLASTUSED
3.6.1
Ida-Eesti Päästekeskus.
3.6.2
KÜ Koidula-Maja N juhatus. 

3.6.3

Narva Linnavalitsuse Arhitektuuri- ja Linnaplaneerimise Amet.
3.6.4

Narva Linnavalitsuse Arhitektuuri- ja Linnaplaneerimise Ameti muinsuskaitse vaneminspektor.
4. RAKENDUSSÄTTED

4.2
Käesolevad projekteerimistingimused on kehtivad kuni 10.02.2017 a.
4.3
Käesolev korraldus jõustub alates teatavakstegemisest.

4.4
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

